OpenLLM-France/wikimedia huggingface dataset:
# Milena Busquets

Milena Busquets Tusquets (Barcelona, 1972) és una escriptora catalana que escriu en castellà. Va treballar com a directora a RqueR. Va publicar la seva primera novel·la el 2008, que va passar desapercebuda, però la seva segona novel·la, També això passarà, va despertar l'interès de desenes d'editorials a la Fira de Frankfurt de 2014, havent-se de celebrar una subhasta per a la venda de drets. L'obra va ser adquirida per editorials de renom com Hogarth Press (Estats Units), Gallimard (França), Rizzoli (Itàlia), Suhrkamp (Alemània), entre d'altres.
En un to poètic i confidencial, Milena explica a la seva mare el difícil trànsit de la seva pèrdua.

## Família

Milena Busquets és filla de l'editora Esther Tusquets, fundadora de l'editorial Lumen, i neboda d'Òscar Tusquets. També és besneboda de Joan Tusquets.

## Obra

* 2008 — Hoy he conocido a alguien (Bruguera)
* 2015 — También esto pasará (Anagrama), També això passarà, Ara Llibres, 2015, traducció de Lurdes Serramià.
* 2019 — Hombres elegantes y otros artículos (Anagrama).
* 2021 — Gema (Anagrama) Traducció al francès de Roberto Amutio (Gallimard)
* 2022 — Las palabras justas (Anagrama), Les paraules justes, Amsterdam llibres, 2022, traducció de Lurdes Serramià.

## Referències

* ↑ Marimon, Sílvia «Milena Busquets, un tsunami literari que ve de Frankfurt». Ara, 15-01-2015 [Consulta: 16 gener 2015].
* ↑ Néspolo, Matías «Milena Busquets se destapa». El Mundo, 20-10-2014 [Consulta: 16 gener 2015].
* ↑ Castillo, David «De les cartes d'amor com a art». El Punt Avui, 30-01-2001, pàg. 16 Cultura.
# Mà morta, truca a la porta!

Mà morta, truca a la porta! és una pel·lícula espanyola per televisió del 2008 dirigida per Ramon Costafreda sobre un guió adaptat per Miquel Obiols a partir de contes de Sergi Pàmies inclosos a Si menges una llimona sense fer ganyotes. Ha estat rodada en català.

## Argument

Un narrador explica set històries d'una colla de personatges quotidians entrecreuades a la ciutat de Barcelona que avancen per les caselles d’una xarranca. Jan és un dibuixant de llibres infantils que viu amb la seva filla Nora, de set anys, que va a l’escola amb en Pedro, fill de la Clàudia. Clàudia és una dona d’origen colombià jove i alegre, mare soltera i obsessionada amb els morts, que treballa netejant la casa de Júlia i Ernest, una atractiva parella d’advocats d'èxit. Un dia l'Ernest descobreix que la Júlia amaga a casa un vibrador. Després de dubtar, decideix provar-lo
Clàudia també treballa a un hospital on també hi treballa com a guàrdia de seguretat el Gasull, que encara viu amb la seva mare. Aquest segueix pel carrer la Pili, amb qui va tenir una relació fa 10 anys que va sortir malament. La Pili treballa a la l'estranya llibreria Rayuela, però abans havia estat representant de perfums. Més endavant coneixerà en Jan, amb qui començarà una relació.
Alhora Dalmau, un funcionari trist i infeliç, es dedica a espiar parelles mentre fan l’amor al cotxe, però pateix l'escarni d’una parella gai, la qual cosa el fa provocar un accident contra el cotxe on van el Jan i la Nora. El funcionari i la Nora hi moren. Alhora, la Clàudia pateix un atac de cor mentre juga amb el seu fill i mor. Tanmateix, Sant Pere li permet tornar a la terra, i un cop tornada, comença una relació amb el Gasull.

## Repartiment

* Agustí Villaronga - Narrador
* Pablo Derqui – Jan
* Leticia Dolera – Pili
* Gonzalo Cunill - Gasull
* Carlos Blanco – Ernest
* Helena Carrión – Júlia
* Carol García – Claudia
* Antonio Durán, Morris – Dalmau
* Georgina Amorós – Nora
* Pep Torrents – Sant Pere

## Producció

Es tracta d'una coproducció de Televisió de Catalunya amb Diagonal TV, Televisió de Galícia i Ficción Producciones. Produïda per televisió, el maig de 2008 fou projectada al Festival Nacional de Cinema i Ficció per a Televisió TV-Màlaga. Fou preestrenada als Cinemes Cinesa de Sant Cugat del Vallès el 12 de novembre de 2008.

## Referències

* ↑ Mà morta, truca a la porta! a esadir.cat
* ↑ ‘Mà morta truca a la porta’, de Ramon Costafreda, octubre.cat
* ↑ Mà morta truca a la porta a ccma.cat
* ↑ Mà morta, truca a la porta! a Diagonal TV
* ↑ TV-Málaga pasa del cine de autor a un drama en la jornada de hoy, Diario de Sevilla, 8 de maig de 2008
* ↑ Els Cinemes Cinesa de Sant Cugat van acollir la preestrena de "MÀ MORTA TRUCA A LA PORTA"., ccma.cat, 12 de novembre de 2008

## Enllaços externs

* Teaser de la pel·lícula a YouTube
* Fragment de la banda sonora a YouTube
# Meló amb pernil

El meló amb pernil és un plat que es pren durant la primavera o l'estiu. Els ingredients principals són el meló i el pernil salat. La clau d'aquest plat consisteix en la combinació del gust dolç del meló amb el salat del pernil.
El seu origen pot raure en què, antigament, el meló es menjava amb sal i a l'inici de l'àpat. D'aquí que, el següent pas, possiblement fóra substituir la sal per un aliment salat.
Per a preparar-lo calen pocs ingredients però podem introduir diverses variants en la seva execució. Per exemple, hi ha qui fa boles amb la polpa del meló, d'altres el tallen en daus i els emboliquen amb els talls del pernil o, simplement, tallen el meló i el pernil en daus i ho barregen tot com si fos una amanida. Nogensmenys, la recepta més innovadora és aquella en què es fa un puré amb el meló i es col·loquen encenalls prims de pernil per damunt.
En tot cas el meló haurà de ser lleugerament dolç, lliure de llavors i fred per oferir un bon contrast amb el pernil. Es pot acompanyar amb un vi dolç o, fins i tot, amb un cava.
# Neurachne

Neurachne és un gènere de plantes de la família de les poàcies. És originari d'Austràlia. Comprèn 19 espècies descrites i d'aquestes, solament 6 acceptades.

## Taxonomia

El gènere va ser descrit per Robert Brown i publicat a Prodromus Florae Novae Hollandiae 196. 1810. L'espècie tipus és: Neurachne alopecuroides R.br.

### Etimologia

El nom del gènere deriva de les paraules gregues neuron (nervi) i achne (escala), al·ludint als molts nervis de les glumas.

## Espècies acceptades

A continuació es brinda un llistat de les espècies del gènere Neurachne acceptades fins a abril de 2014, ordenades alfabèticament. Per a cadascuna s'indica el nom binomial seguit de l'autor, abreujat segons les convencions i usos.
* Neurachne alopecuroides R.br.
* Neurachne lanigera S.T.Blake
* Neurachne minor S.T.Blake
* Neurachne munroi (F.Muell.) F.Muell.
* Neurachne queenslandica S.T.Blake
* Neurachne tenuifolia S.T.Blake

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 19 febrer 2010].
* ↑ Neurachne en The Plant List
* ↑ «Neurachne». Tropicos.org. Missouri Botanical Garden. [Consulta: 25 abril 2014].

## Bibliografia

* Clayton, W. D. & S. a. Renvoize. 1986. Genera graminum. Grasses of the world. Kew Bull., Addit. Ser. 13: 1?389.
* Missouri Botanical Garden. MO Generic Names in Use
* Sharp, D. & B. K. Simon. 2002. AusGrass: Grasses of Austràlia. CD-ROM, Version 1.0. CD-ROM.

## Enllaços externs

* Clayton, W.D., Harman, K.T. and Williamson, H. (2006 en endavant). Neurachne. A: GrassBase - The Online World Grass Flora.
# Colitis col·lagenosa

La colitis col·lagenosa és una malaltia inflamatòria intestinal que afecta específicament el còlon amb una incidència màxima a la cinquena dècada de vida, que afecta més a les dones que als homes. La seva presentació clínica consisteix en diarrea aquosa en absència de sagnat rectal. Sovint es classifica com un tipus de colitis microscòpica, que comparteix amb una afecció relacionada, la colitis limfocítica.

## Diagnòstic

En la colonoscòpia, la mucosa del còlon normalment sembla normal, però les biòpsies de teixit afectat solen mostrar deposició de col·lagen a la làmina pròpia, que és la zona del teixit connectiu entre les glàndules del còlon.

## Referències

* ↑ TermCat: la denominació més adequada en català és colitis col·lagenosa, atès que la presència de col·lagen és un aspecte rellevant que presenta aquest tipus de colitis. Així mateix, els especialistes indiquen que es podria considerar que la presència d'un excés de col·lagen és l'efecte d'una causa, en aquest cas desconeguda, i, en aquest sentit, podria ser adequada també la denominació colitis col·làgena
* ↑ Park, Tina; Cave, David; Marshall, Christopher «Microscopic colitis: A review of etiology, treatment and refractory disease». World Journal of Gastroenterology, 21, 29, 07-08-2015, pàg. 8804–8810. DOI: 10.3748/wjg.v21.i29.8804. ISSN: 1007-9327. PMC: 4528022. PMID: 26269669.
# Papir mèdic Chester Beatty

El papir mèdic Chester Beatty és un dels papirs egipcis sobre medicina que es conserven avui dia. Tracta de diferents encisos i rituals encaminats a guarir el mal de cap i oferix alguns remeis d'utilitat en proctologia.
Està datat entorn de l'any 1200 aC i tot i que forma part de la col·lecció de papirs d'Alfred Chester Beatty, no ha de ser confós amb el Papir bíblic Chester Beatty, molt posterior i que conté textos bíblics d'origen cristià.

## Referències

* ↑ Boutsis, C.; Ellis, Harold (1974). "The ivalon-sponge-wrap operation for rectal prolapse: An experience with 26 patients." Diseases of the Colon & Rectum, Volume 17, Number 1, January 1974.

## Bibliografia

* Banov, L., Jr. (1965). "The Chester Beatty Medical Papyrus: the earliest known treatise completely devoted to anorectal diseases." PubMed.
* Viso, L.; Uriach, J. (1995). "The 'Guardians of the anus' and their practice." International Journal of Colorectal Disease, Volume 10, Number 4, October 1995.

## Enllaços externs

* Fotografia del papir mèdic Chester Beatty Arxivat 2016-03-03 a Wayback Machine. (anglès)
# Suzanne Joly

Suzanne Joly (Orà, 16 de març de 1914 - 18è districte de París, 26 de novembre de 2012) fou una pianista i compositor francesa.
Nena prodigi, va actuar a Algèria i França abans d'esdevenir alumna de piano de Lazare Lévy i Antoinette Véluard i d'Olivier Messiaen i Jean Roger-Ducasse al Conservatoire de Paris.
El seu nom real era Suzanne Obadia, esposa del pintor Louis Joly, i va escriure una obra musical que abasta tots els gèneres: Petite suite per a orquestra (1942); Sérénade ; Fantaisie concertante per a piano i orquestra (1944-1948); Rupestre pour orchestre (1968); Mélodies (Paul Verlaine, Andrée Brunin…) ; Ode à la Jeune Fille (1968) ; Quatuor à cordes ; Thème, Variations et Allegro Fugato per a piano sol (1956) ; etc.
Morta a París el 2012, reposa al cementiri parisenc de Bagneux
Una gran part dels seus arxius es troba dipositada al Centre Internacional Albert-Roussel.

## Notes et referències

* ↑ (francès) Jean COURBIN
* ↑ Petite suite a YouTube
* ↑ Fantasia concertante a YouTube
* ↑ Rupestre, pour orchestre a YouTube

## Enllaços externs

* (anglès) DONNE365
* (francès) Le Dictionnaire universel des Créatrices
# Michie

Michie és una població dels Estats Units a l'estat de Tennessee. Segons el cens del 2000 tenia 647 habitants.

## Demografia

Segons el cens del 2000, Michie tenia 647 habitants, 275 habitatges, i 201 famílies. La densitat de població era de 45 habitants/km².
Dels 275 habitatges en un 25,1% hi vivien nens de menys de 18 anys, en un 60,4% hi vivien parelles casades, en un 9,5% dones solteres, i en un 26,9% no eren unitats familiars. En el 25,1% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,77.
Per edats la població es repartia de la següent manera: un 21,6% tenia menys de 18 anys, un 5,7% entre 18 i 24, un 26,6% entre 25 i 44, un 27,5% de 45 a 60 i un 18,5% 65 anys o més.
L'edat mediana era de 42 anys. Per cada 100 dones de 18 o més anys hi havia 88,5 homes.
La renda mediana per habitatge era de 28.929 $ i la renda mediana per família de 34.688 $. Els homes tenien una renda mediana de 30.119 $ mentre que les dones 20.625 $. La renda per capita de la població era de 13.122 $. Entorn del 9,3% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Michie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Michie». American Fact Finder. Oficina del Cens dels Estats Units, 12-01-2010.
# Thomasomys hylophilus

Thomasomys hylophilus és una espècie de mamífer rosegador de la família dels cricètids. Viu a altituds superiors a 2.000 msnm a Colòmbia i Veneçuela. Es tracta d'un animal nocturn i de dieta omnívora. Els seus hàbitats naturals són les zones humides i les selves nebuloses. Està amenaçat per la desforestació, l'agricultura il·legal (plantacions de coca), conflictes fronterers i l'activitat guerrillera.

## Referències

* ↑ Gómez-Laverde, M.; Pacheco, V. Thomasomys hylophilus. UICN 2008. Llista Vermella d'espècies amenaçades de la UICN, edició 2008, consultada el 17 gener 2016.
# Fullerton (Dakota del Nord)

Fullerton és una població dels Estats Units a l'estat de Dakota del Nord. Segons el cens del 2000 tenia 85 habitants.

## Demografia

Segons el cens del 2000, Fullerton tenia 85 habitants, 36 habitatges, i 20 famílies. La densitat de població era de 91,2 hab./km².
Dels 36 habitatges en un 33,3% hi vivien nens de menys de 18 anys, en un 44,4% hi vivien parelles casades, en un 5,6% dones solteres, i en un 44,4% no eren unitats familiars. En el 41,7% dels habitatges hi vivien persones soles el 27,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,4.
Per edats la població es repartia de la següent manera: un 35,3% tenia menys de 18 anys, un 7,1% entre 18 i 24, un 23,5% entre 25 i 44, un 17,6% de 45 a 60 i un 16,5% 65 anys o més.
L'edat mediana era de 31 anys. Per cada 100 dones de 18 o més anys hi havia 103,7 homes.
La renda mediana per habitatge era de 33.958 $ i la renda mediana per família de 34.583 $. Els homes tenien una renda mediana de 26.250 $ mentre que les dones 15.000 $. La renda per capita de la població era de 13.222 $. Entorn del 5% de les famílies i el 22,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fullerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fullerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Nicky Degrendele

Nicky Degrendele (Knokke-Heist, Flandes Occidental, 11 d'octubre de 1996) és una ciclista belga especialista en el pista encara que també competeix en carretera. Actualment milita a l'equip Sport Vlaanderen-Guill D'or.

## Palmarès en pista

* 2014
** Campiona del món júnior en Keirin
** Campiona d'Europa júnior en Keirin
** Campiona de Bèlgica en Keirin
* 2015
** Campiona de Bèlgica en Keirin
** Campiona de Bèlgica en Velocitat
* 2016
** Campiona de Bèlgica en Keirin
** Campiona de Bèlgica en Velocitat

## Referències

* Fitxa a sitiodeciclismo
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Colinus

Colinus és un gènere d'ocells de la família dels odontofòrids (Odontophoridae). Aquests colins habiten principalment en zones de praderies i sabanes des dels Estats Units fins al nord d'Amèrica del Sud.

## Llista d'espècies

S'han descrit 4 espècies dins aquest gènere:
* Colinus cristatus - Colí crestat.
* Colinus leucopogon - Colí gorjablanc.
* Colinus nigrogularis - Colí gorjanegre.
* Colinus virginianus - Colí de Virgínia.

## Referències

* ↑ El gènere Colinus a TAXONOMICON Rev. 14-07-2010
# Tàlveg (meteorologia)

En meteorologia, un tàlveg és una regió allargada en la qual la pressió atmosfèrica és relativament baixa. Els tàlvegs solen estar associats amb fronts i es poden trobar a la superfície, a una certa altitud i, de vegades, als dos llocs. En la majoria de casos van acompanyats de núvols, ruixats i variacions sobtades de la direcció del vent, especialment després del pas del tàlveg. Aquest fenomen es produeix com a conseqüència de la convergència que fa ascendir l'aire humit darrere de la línia de tàlveg.

## Referències

* ↑ Jorge Sánchez, J.; Rivera Amores, J. J. «tàlveg». Diccionari de meteorologia. TERMCAT, 2018.
* ↑ F. J. Monkhouse. A Dictionary of Geography. Londres: Edward Arnold (Publishers) Ltd., 1978

## Vegeu també

* Anàlisi meteorològica de superfície
# Thomasomys erro

Thomasomys erro és una espècie de mamífer rosegador de la família dels cricètids. És endèmic de la província de Napo, al centre-nord de l'Equador, on viu a altituds d'entre 1.900 i 3.600 msnm. Els seus hàbitats naturals són les selves subalpines i d'alt montà. Algunes poblacions estan amenaçades per la desforestació, la fragmentació del seu medi i l'agricultura.

## Referències

* ↑ Pacheco, V. Thomasomys erro. UICN 2016. Llista Vermella d'espècies amenaçades de la UICN, edició 2016, consultada el 8 maig 2017.
# Fullerton

«Fullerton» té aquests significats:
* Geografia:
** Fullerton (Califòrnia), localitat estatunidenca
** Fullerton (Dakota del Nord), localitat estatunidenca
** Fullerton (Louisiana), localitat estatunidenca
** Fullerton (Nebraska), localitat estatunidenca
* Biografies:
** Charles Gordon Fullerton (Rochester, 1936 - Lancaster, 2013), astronauta estatunidenc
** Spencer Fullerton Baird (1823 - 1887), ornitòleg i ictiòleg estatunidenc
# Palau dels Peris

Palau dels Peris és un edifici d'Alcanar inclòs a l'Inventari del Patrimoni Arquitectònic de Catalunya.

## Descripció

L'habitatge fa cantonada entre la carretera Nova i el carrer Ramón y Cajal. A banda de l'edifici hi ha un jardí al darrere amb accés directe des del segon carrer esmentat.
La façana presenta, a la planta baixa, dues portes i tres finestretes enreixades amb llindes. Al primer pis, l'únic, s'hi obren sis finestrals molt alts essent el principal -amb llinda- un balcó emmarcat amb pedra. La resta empren l'arc escarser com a element definitori, tenen ampits i l'intradós refet fa poc.
El mur és de maçoneria sense arrebossar, amb carreus de pedra a la cantonera, petites finestres a la planta baixa i a la principal de la façana. Al mur lateral hi ha quatre finestrals del mateix tipus i la banda posterior presenta la mateixa distribució que la façana.
L'accés al jardí des del lateral està protegit per un porxo amb barana balustrada que té restes de decoració floral.
Actualment a la banda sud de la casa, cara a la carretera, s'hi ha construït un cos de totxo amb estructura de torre merletada.

## Història

Segons Matamoros, l'edifici el feu construir Juan Caballero cap al 1730. Aquest era fill del sevillà Sebastián Rodrigo Caballero Enríquez de Gumar, capità general de València, i dirigí i presentà el projecte (frustrat) de la nova vila de Sant Felip.
El 1776, hi ha documentada una capella dedicada a la Santíssima Trinitat al recinte de la casa d'Agustí Caballero, i un fill de Juan es deia Agustí i era agregat de la parròquia d'Alcanar.

## Referències

* 1 2 3 4 5 6 7 «Palau dels Peris». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* «Palau dels Peris». Mapa de recursos culturals. Diputació de Tarragona.
# Tàmfil (cognom)

Tàmfil (llatí: Tamphilus o Tampilus) era un cognom de família de la gens Bèbia. El nom Tàmfil apareix als Fasti, però a les monedes existents figura Tàmpil.
Personatges destacats amb el cognom Tàmfil van ser:
* Quint Bebi Tàmfil, ambaixador romà.
* Gneu Bebi Tàmfil, tribú de la plebs el 204 aC i cònsol el 182 aC
* Marc Bebi Tàmfil, pretor el 192 aC i cònsol el 181 aC
* Gneu Bebi Tàmfil, pretor urbà el 168 aC

## Referències

* ↑ Smit, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 973.
# Thomasomys hudsoni

Thomasomys hudsoni és una espècie de mamífer rosegador de la família dels cricètids. És endèmic de la província d'Azuay, al sud de l'Equador, on viu a altituds superiors a 3.000 msnm. No se sap gaire cosa sobre el seu hàbitat i la seva història natural. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Pacheco, V.; Tirira, D.; Boada, C. Thomasomys hudsoni. UICN 2008. Llista Vermella d'espècies amenaçades de la UICN, edició 2008, consultada el 9 maig 2017.
# Comissions Unitàries Antiimperialistes

Les Comissions Unitàries Antiimperialistes (COMUNA) són una organització política de l'Uruguai, creada el 2008. Aquest partit polític és considerat hereu del Moviment Revolucionari Oriental (MRO), així com una escissió del Front Ampli.
COMUNA va participar en les eleccions presidencials primàries del 2009 però no va aconseguir la quantitat necessària per presentar-se l'octubre. Els militants d'aquest partit defineixen la seva ideologia com a "esquerra revolucionària". Entre els seus objectius principals destaquen la unió d'un espai classista, antiimperalista i anticapitalista.

## Referències

* 1 2 (castellà) Comissions Unitàries Artiguistes per l'Alliberament Nacional i el Socialisme Arxivat 2014-04-29 a Wayback Machine.
* ↑ (castellà) La República: "Escindidos del FA crean COMUNA"

## Enllaços externs

* Lloc web oficial Arxivat 2014-12-14 a Wayback Machine.
# Patrick Levy

Patrick Levy, també conegut com Zak Fishman, és un escriptor, director, productor i actor francès, nascut el 6 d'octubre de 1960.

## Filmografia
### Com a director

* 1996 : Coup de vice
* 2001 : G@mer
* 2010 : Les Princes de la nuit

### Com a guionista

* 1996 : Coup de vice
* 2001 : G@mer
* 2005 : Quand les anges s'en mêlent... de Crystel Amsalem

### Com a actor

* 1996 : Coup de vice : Charly
* 1997 : K d'Alexandre Arcady : Dan

### Com a productor

* 2005 : Quand les anges s'en mêlent… de Crystel Amsalem
* 2010 : Les Princes de la nuit de Patrick Levy

## Referències

* ↑ Patrick Lévy (Zak Fishman) a es.unifrance.org
* ↑ Coup de vice a premiere.fr
# Mikolàïvka

«Mikolàïvka» té aquests significats:
* Mikolàïvka (Sovetski), localitat de la República Autònoma de Crimea
* Mikolàïvka (Simferòpol), localitat de la República Autònoma de Crimea
# Ministre d'Afers Econòmics

El Ministre d'Afers Econòmics era el nom del departament oficial en el govern de la República Irlandesa, l'Estat autoproclamat que va ser establert el 1919 pel Dáil Éireann, l'assemblea parlamentària formada per la majoria dels diputats escollits a les eleccions generals de 1918. La cartera va ser creada per a promoure el creixement econòmic i el desenvolupament del país. El càrrec fou abolit al cap d'un any.

## Ministre d'Afers Econòmics
### Estatut

| Núm. | Nom | Mandat | Mandat | Partit | Cap de Govern |
| 1 | Robert Barton | 26 d'agost de 1921 | 9 de gener de 1922 | Sinn Féin | Éamon de Valera |
| 2 | Kevin O'Higgins | 10 de gener de 1922 | 9 de setembre de 1922 | Sinn Féin | Arthur Griffith |
| 2 | Kevin O'Higgins | 10 de gener de 1922 | 9 de setembre de 1922 | Sinn Féin | Mícheál Ó Coileáin |
| 2 | Kevin O'Higgins | 10 de gener de 1922 | 9 de setembre de 1922 | Sinn Féin | William T. Cosgrave |
| 3 | Ernest Blythe (interí) | 17 de juliol de 1922 | 9 de setembre de 1922 | Sinn Féin | Michael Collins |
| 3 | Ernest Blythe (interí) | 17 de juliol de 1922 | 9 de setembre de 1922 | Sinn Féin | W. T. Cosgrave |

## Referències

* 1 2 President de la República Irlandesa
* 1 2 3 4 Cap del Govern Provisional d'Irlanda del Sud